wickkiey/tamil-wikipedia-chunked huggingface dataset:
# சாவ்ரி பஜார்

## தெருவின் அமைப்பு

*லாகோரி* செங்கற்களால் கட்டப்பட்ட, இரண்டு கட்டிடங்களின் நுழைவாயில்களுக்கு மேல் ஒரு சிறிய நியதி வைக்கப்பட்டுள்ளது. கட்டிடங்கள் இருபுறமும் அரை எண்கோண திட்டங்களைக் கொண்டுள்ளன. இருபுறமும் இரண்டு சிறிய அறைகள் உள்ளன. அறைகளுக்குள் நுழைய அரை வட்ட வளைவுகள் உள்ளன, மேலும் அதன் முந்தைய வடிவத்தைக் காண்பது கடினம். கட்டிடங்களின் முக்கிய அம்சங்கள் அரை-எண்கோண திட்டங்களில் கூரை மட்டத்தில் அதன் முக்கிய இடங்கள் மற்றும் வளைவுகள் ஆகும். ஆனால் அவற்றை உருவாக்குவது கடினம்.
# சாவ்ரி பஜார்

## தற்போதைய நிலை

இன்று, சாவ்ரி பஜார் மிகவும் பரபரப்பான சாலையாக உள்ளது. ஏனெனில் தொழிலாளர்கள் தங்கள் சுமைகளை, முதுகில் சுமந்து செல்கின்றனர். கார்கள், ரிக்ஷாக்கள், இரு சக்கர வாகனங்கள் மற்றும் நடைப்பயணிகளுடன் உச்ச சந்தை நேரங்களில், மக்கள் இதை கடந்து செல்ல கிட்டத்தட்ட போராடுகிறார்கள். மேலும், இது ஒரு மொத்த சந்தையாகும். இங்கு, விஷ்ணு, புத்தர் மற்றும் பிற கடவுளரின் பித்தளை அல்லது செப்பு சிலைகள் கிடைக்கின்றன. நகைப் பெட்டிகள், குவளைகள், பானைகள் மற்றும் எண்ணெய் விளக்குகள் போன்ற பல பயனுள்ள பொருட்களை விற்கும் கடைகளும் உள்ளது. இருப்பினும், தற்போது சாவ்ரி பஜார் தாமிரம் அல்லது பித்தளைகளை விட காகித பொருட்களின் மொத்த சந்தை என்று அழைக்கப்படுகிறது. அழகான திருமண அட்டைகள் முதல் கவர்ச்சிகரமான சுவரொட்டிகள் மற்றும் நல்ல வாழ்த்துக்கள் எழுதப்பட்ட அட்டைகள் வரை எந்தவொரு பயன்பாட்டிற்கும் தேவையான காகிதங்கள் அனைத்தும் இங்கே கிடைக்கின்றன.
# சாவ்ரி பஜார்

## வழி இணைப்புகள்

சாவ்ரி பஜார் ஒரு சாலையாகும், இது ஒரு முனையில் ஜமா மஸ்ஜித் மற்றும் மறுமுனையில் *ஹவுஸ் குவாசி*யுடன் இணைகிறது. இப்போது, சாவ்ரி பஜார் என்ற பெயரில் ஹவுஸ் குவாசியில் ஒரு மெட்ரோ நிலையம் உள்ளது. புத்தகங்கள் மற்றும் பெண்கள் ஆடைகளுக்கு பிரபலமான நய் சரக், பேட்-ஷா புல்லாவில் இணைகிறது. நய் சரக்கைத் தவிர, சாவ்ரி பஜாரை சாந்தினி சவுக்க்குடன் இணைக்கும் பல்லிமரன் வழி, மற்றொரு வழியாக உள்ளது.
# தோஷம் (நகரம்)

**தோஷம்** என்பது இந்திய மாநிலமான ஹரியானாவில் உள்ள பிவானி மாவட்டத்தில் உள்ள ஒரு நகரம் மற்றும் கிராம ஊராட்சி ஆகும். "ஆதர்ஷ் கிராமம்" என்றழைக்கப்படும் இது ஆரவல்லி மலைத்தொடரின் அடிவாரத்தில், தோஷம் மலைத்தொடரின் அடிவாரத்தில் அமைந்துள்ளது. இந்த மலையில் கோட்டைகள், சிற்பங்கள், ஓவியங்கள், கோயில்கள், புனித குளங்கள் என 800 ஆண்டுகளுக்கு முந்தைய பல வரலாற்று இடங்கள் உள்ளன.  
வடக்கு அரவல்லி மலைத்தொடரின் "மேற்கு-தெற்கு ஹரியானா" பரப்பளவில் இந்த மலை ஒரு முக்கியமான உயிரியற் பல்வகைமை இடமாகும்.
# தோஷம் (நகரம்)

## வரலாறு

### ஆரம்ப மற்றும் இடைக்கால வரலாறு

தோஷம் மலையின் பாறை கல்வெட்டில் உள்ள சமசுகிருத மொழி மூலம் தோஷம் மலை குறைந்தது 4 ஆம் நூற்றாண்டுக்கு முந்தைய குப்தர் ஆட்சியின் கீழ் இருந்தது என அறியப்படுகிறது. பின்னர் இது அனாங்பால் தோமரின் ஆட்சியின் போது தோமரின் கீழும், பின்னர் பரதாரியைக் கட்டிய பிருத்திவிராச் சௌகான் ஆட்சியில் ராசபுத்திர ஆட்சியாளர்கள் கீழும், தில்லி சுல்தான்கள், முகலா பேரரசு, மராட்டியப் பேரரசு, ஷெகாவத் மற்றும் பிரித்தானிய இந்தியப் பேரரசு (ஆங்கிலேயர்கள்) ஆகியோரின் கீழ் சென்றது.
# தோஷம் (நகரம்)

## வரலாறு

### பிரித்தானிய இந்தியப் பேரரசு ஆட்சியின் போது

1857 ஆம் ஆண்டு சிப்பாய்க் கிளர்ச்சியின் போது, தோஷத்தை தளமாகக் கொண்ட பிரித்தானிய இந்தியப் பேரரசின் இந்து மதத்தைச் சேர்ந்த ஷெகாவத் ராஜபுத்திர அதிகாரிகள், ஜமல்பூர் மற்றும் மங்காலி பகுதியின் பாட்டி மற்றும் ரங்கார் முஸ்லீம் மதத்தைச் சேர்ந்த ராஜபுத்திரர்களைக் கொன்றனர். 1870ல் பிரித்தானிய இந்தியப் பேரரசு, மகாராஜா முகுந்த் சிங் அவர்களின் சேவைகளுக்காக இந்த இந்து தாகுர்களுக்கு (ஷெகாவத்) தோஷாமின் திகானானா ஷெகாவதியின் கீழ் ஒரு பர்கனா வழங்கப்பட்டது.
# தோஷம் (நகரம்)

## மக்கள் தொகையியல்

2001 ஆம் ஆண்டு இந்திய மக்கள் தொகைக் கணக்கெடுப்பின்படி, தோஷம் நகர் மக்கள் தொகை 11,271 ஆகும். இதில் ஆண்கள் 53% மற்றும் பெண்கள் 47%. தோஷம் மக்களின் சராசரி கல்வியறிவு விகிதம் 64%. இது தேசிய சராசரியான 59.5% ஐ விட அதிகம். ஆண் கல்வியறிவு 72%, மற்றும் பெண் கல்வியறிவு 54%. தோஷாமின், மக்கள் தொகையில் 14% 6 வயதுக்குட்பட்டவர்களாவர்.
# தோஷம் (நகரம்)

## நிலவியல்

தோஷம் இல் அமைந்துள்ளது. இதன் சராசரி உயரம் 207 மீட்டர் (679 அடி).  
பிரதான கிராமங்களாக மொத்தம் 108 கிராமங்கள் உள்ளன.
# தோஷம் (நகரம்)

## நிலவியல்

### தோஷம் மலைத்தொடர்

தோஷம் மலைத்தொடர் அல்லது *தோஷம் வாலா பஹத்* என்பது தோஷம் நகரின் உடனடி தெற்கே சுமார் 200 மீட்டர் உயரமுள்ள ஆரவல்லி மலைத்தொடருடனும், அருகிலுள்ள கிராமங்கள் மற்றும் சுற்றியுள்ள பசுமைகளின் முழு பார்வையுடனும் அமைந்த இரண்டு பெரிய மற்றும் உயரமான மலைகளைக் கொண்டது. இதில் பல கோயில்கள் உள்ளன. அவற்றில் சில பாபா முங்கிபா, அனுமன் கோயில் மற்றும் பருவகால பேலியோ நீர்வீழ்ச்சி குறிப்பிடத்தக்கவை.
# தோஷம் (நகரம்)

## நிலவியல்

### தோஷம் மலைக் கோட்டை

தோஷம் மலையின் உச்சியில் தற்போது ஒரு பாழடைந்த நிலையில் ஒரு இடைக்கால கோட்டை சுவரின் எச்சங்கள் உள்ளன. இது பிருத்திவிராச் சௌகானின் காலத்திலிருந்து வந்ததாகக் கூறப்படுகிறது. இதன் முக்கிய பகுதி 1982 ஆம் ஆண்டில் கோட்டையில் ஒரு விமானம் மோதியதில் அழிக்கப்பட்டது. அதன் எச்சங்கள் இன்னும் உள்ளன.
# தோஷம் (நகரம்)

## நிலவியல்

### தோஷம் மலைக் கோட்டை

#### தோஷம் பாறை ஓவியங்கள்

2013 ஆம் ஆண்டில், தோஷம் பாறை கல்வெட்டின் இடத்தில் அடிப்படை பாறை ஓவியங்கள் (கி.மு. 5 ஆம் நூற்றாண்டு என்று கூறப்படுகிறது) கண்டுபிடிக்கப்பட்டது. இந்த பாறை ஓவியத்தில் ஒரு அரச குடும்பம், ஒரு துறவி மற்றும் டைனோசர் போன்ற உயிரினம் போன்ற பல புள்ளிவிவரங்கள் இருந்தன.
# மாலிக் தினார் பள்ளிவாசல்

**மாலிக் தினார் பள்ளிவாசல்** (*Malik Dinar Mosque*) என்பது தென்னிந்தியாவின் கேரள மாநிலத்தின் காசர்கோடு மாவட்டத்தில் அமைந்துள்ள இந்தியாவின் பழமையான பள்ளிவாசல்களில் ஒன்றாகும். உள்ளூரில் மாலிக் தினார் மசூதி மற்றும் மாலிக் தினார் ஜும்மா மசூதி என்றும் அதிகாரப்பூர்வமாக ஹஸ்ரத் மாலிக் தினார் பெரிய ஜும்மா மசூதி என்றும் அழைக்கப்படுகிறது.
# மாலிக் தினார் பள்ளிவாசல்

## வரலாறு

காசர்கோடு மேற்கு கடற்கரையில் பல ஆண்டுகளாக இசுலாத்தின் மையமாக பெருமளவில் முக்கியத்துவத்தைப் பெற்றது இது. இது இந்தியாவில் இசுலாத்தை பரப்ப வந்த மாலிக் தினார் என்பவரால் நிறுவப்பட்டதாக நம்பப்படும் முதல் பத்து பள்ளிவாசல்களில் ஒன்றாக கருதப்படுகிறது. இசுலாமிய நாட்காட்டி 22 இல் (கி.பி 642/643) கட்டி முடிக்கப்பட்டதாக நம்பப்படும் இது, இந்தியாவின் பழமையான மசூதிகளில் ஒன்றாகும். இரண்டு மாடி மசூதி கேரள-இசுலாமிய பாரம்பரிய பாணியில் கட்டப்பட்டது. மேலும் 2018 இல் இசுலாமிய பாணியில் விரிவாக மறுவடிவமைப்பு செய்யப்பட்டது. பள்ளிவாசல் மற்றும் தர்காவைத் தவிர, வளாகத்தில் ஒரு மதராசா, கல்லறை மற்றும் அனாதை இல்லம் ஆகியவையும் இருக்கிறது.  
இந்த பள்ளிவாசல் 1809 ஆம் ஆண்டு புதுப்பிக்கப்பட்டது. 2018 ஆம் ஆண்டில் டி. ஏ. அப்துல் ரகுமான் ஹாஜியின் வழிகாட்டுதலின் கீழ் கூடுதல் இறக்கைகள், குவிமாடங்கள் மற்றும் மினாரெட் சேர்க்கப்பட்டு விரிவாக மறுவடிவமைப்பு செய்யப்பட்டது.
# மாலிக் தினார் பள்ளிவாசல்

## இருப்பிடம்

மாவட்டத்தில் மிகச் சிறந்ததும், கவரக்கூடிய ஒன்றான இந்த பள்ளிவாசல் தளங்கரையில் அமைந்துள்ளது. தளங்கரை கடற்கரையானது காசர்கோடு நகரின் மேற்குப் பகுதியில் தொடருந்து நிலையத்திற்கு அருகில் உள்ளது.
# மாலிக் தினார் பள்ளிவாசல்

## புனிதக் கல்லறை

இந்த பள்ளிவாசல் வளாகத்தில் தாஃபியீன்களில் (இஸ்லாமிய தீர்க்கதரிசி முகம்மதுவின் தோழர்களைப் பார்த்த மக்கள்) ஒருவரான மாலிக் தினாரின் கல்லறை உள்ளது. இந்த இடம் முஸ்லிம்களால் புனிதமானதாக கருதப்படுகிறது. காசர்கோட்டில் உள்ள மற்றொரு குறிப்பிடத்தக்க பள்ளிவாசல், நகரத்தின் மையத்தில் உள்ள தெருவாத்து பள்ளிவாசல் ஆகும்.
# மாலிக் தினார் பள்ளிவாசல்

## யாத்ரீக மையம்

தளங்கரை பள்ளிவாசல் காசர்கோடு மாவட்டத்தின் ஒரு முக்கிய யாத்ரீக மையமாகும்.
# மாலிக் தினார் பள்ளிவாசல்

## மாலிக் தினார் உருசு

மாலிக் தினார் உருசு என்பது இங்கு நிகழ்த்தப்படும் ஒரு முக்கிய ஆண்டு விழாவாகும். இது கேரளாவிற்கு மாலிக் தினார் வந்ததைக் கொண்டாடும்விதமாக இந்திய முஸ்லிம்கள் ஏற்பாடு செய்யப்பட்ட ஒரு முக்கிய விழாக்களில் ஒன்றாகும். இது புனித முஃகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன.
# கேரள உப்பங்கழிகள்

**கேரள உப்பங்கழிகள்** (Kerala backwaters) என்பது தென்னிந்தியாவில் கேரள மாநிலத்தின் அரபிக்கடல் கடற்கரைக்கு ( மலபார் கடற்கரை எனவும் அழைக்கப்படுகிறது) இணையாக அமைந்துள்ள உப்பு கலந்த ஏரிகள் மற்றும் ஏரிகளின் வலையமைப்பாகும். அத்துடன் ஒன்றோடொன்று இணைக்கப்பட்ட கால்வாய்கள், ஆறுகள் மற்றும் நுழைவாயில்களையும் இது கொண்டுள்ளன. 900 கிலோமீட்டர் (560 மைல்) க்கும் மேற்பட்ட நீர்வழிகளால் உருவாக்கப்பட்ட ஒரு சிக்கலான அமைப்பாக அமைந்துள்ளது. இந்த வலையமைப்பில் கால்வாய்களால் இணைக்கப்பட்ட ஐந்து பெரிய ஏரிகள் உள்ளன, அவை மனிதனால் உருவாக்கப்பட்டவை மற்றும் இயற்கையானவை. 38 ஆறுகளால் இதற்கு நீராதாரங்கள் கிடைக்கின்றன. மேலும் இது கேரள மாநிலத்தின் பாதி நீளம் வரை நீண்டிக்கிருன்றன. மேற்குத் தொடர்ச்சி மலையிலிருந்து கீழே பாயும் பல ஆறுகளின் வாய்க்கு குறுக்கே குறைந்த தடுப்பு தீவுகளை உருவாக்கும் அலைகள் மற்றும் கரையோர நீரோட்டங்களின் செயல்பாட்டால் உப்பங்கழிகள் உருவாகின. இந்த நிலப்பரப்பின் நடுவில் ஏராளமான நகரங்கள் மற்றும் ஊர்கள் உள்ளன. அவை உப்பங்கழிகள் பயணத்தின் தொடக்க மற்றும் இறுதிப் புள்ளிகளாக செயல்படுகின்றன.  
கொல்லம் முதல் கோட்டாபுரம் வரையிலான தேசிய நீர்வழி 3, தூரத்தை உள்ளடக்கியது. இது தெற்கு கேரளாவின் கடற்கரைக்கு கிட்டத்தட்ட இணையாக இயங்குகிறது. பரப்பளவு கொண்ட ஏரிகளில் வேம்பநாடு மிகப்பெரியது. இந்த ஏரியில் குட்டநாடு பகுதி முழுவதும் ஒரு பெரிய கால்வாய்கள் உள்ளன. வடக்கிலிருந்து தெற்கு நோக்கி செல்லும் ஆறுகளான வளபட்டணம் ஆறு , காளியாறு , கடலுண்டிபுழா (130 கி.மீ), பாரதப்புழா (209 கி.மீ), சாலக்குடி ஆறு (130 கி.மீ), பெரியாறு (244 கி.மீ), பம்பை ஆறு (176 கி.மீ), அச்சன்கோவில் ஆறு (128 கி.மீ), கல்லடையாறு (121 கி.மீ) ஆகியவற்றைக் கொண்டுள்ளது. இவை தவிர, மேலும் 35 சிறிய ஆறுகள் மற்றும் சிற்றோடைகளின் தொடர்ச்சி மலைகளில் இருந்து கீழே பாய்கின்றன. இந்த ஆறுகளில் பெரும்பாலானவை மாநிலத்தின் உள்பகுதி வரை செல்லக்கூடியவை.  
உப்பங்கழிகள் ஒரு தனித்துவமான சுற்றுச்சூழல் அமைப்பைக் கொண்டுள்ளன: ஆறுகளில் இருந்து வரும் நன்னீர் அரபிக் கடலில் இருந்து கடல்நீரைச் சந்திக்கிறது. தன்னீர்முக்கோமுக்கு அருகே ஒரு தடுப்பணை கட்டப்பட்டுள்ளது. எனவே கடலில் இருந்து உப்பு நீர் ஆழமான உள்ளே நுழைவதைத் தடுக்கிறது. புதிய தண்ணீரை அப்படியே வைத்திருக்கிறது. இத்தகையப் புதிய நீர் பாசன நோக்கங்களுக்காக விரிவாக பயன்படுத்தப்படுகிறது. நண்டுகள், தவளைகள் , மீன் இனங்கள் ஆலா, மீன்கொத்திகள், பாம்புத் தாரா மற்றும் நீர்க்காகங்கள் போன்ற நீர் பறவைகள் மற்றும் நீர்நாய்கள் மற்றும் ஆமைகள் போன்ற விலங்குகள் உப்பங்கடல்களோடு சேர்ந்து வாழ்கின்றன. பனை மரங்கள், பாண்டனஸ் புதர்கள், பல்வேறு இலைச் செடிகள் மற்றும் புதர்கள் ஆகியவை உப்பங்கடல்களுடன் சேர்ந்து வளர்கின்றன. இது சுற்றியுள்ள நிலப்பரப்புக்கு ஒரு பச்சை நிறத்தை அளிக்கிறது.
# கேரள உப்பங்கழிகள்

## சுற்றுலா

நூற்றாண்டு துவங்குவதற்கு முன்னர் "நேசனல் ஜியாகரபி டிராவலர்" என்ற இதழ் வெளியிட்ட சிறப்பிதழில் கேரளா "வாழ்நாளின் 50 இலக்குகளில்" ஒன்றாக மதிப்பிடப்பட்டது. ஆலப்புழாவில் படகு வீடுகள் மற்றும் உப்பங்கழிகள் விடுதி சுற்றுலா ஆகியவை முக்கிய காரணிகளாகக் காணப்படுகின்றன.
# கேரள உப்பங்கழிகள்

## சுற்றுலா

### படகு வீடுகள்

படகு வீடுகள் ]]
உப்பங்கழியில் உள்ள கட்டு வள்ளம் (கேரள படகு வீடுகள்) கேரளாவின் முக்கிய சுற்றுலா தலங்களில் ஒன்றாகும். 2000க்கும் மேற்பட்ட கட்டுவள்ளங்களை உப்பங்கழிகள் இயக்குகின்றன. கேரள அரசின் சுற்றுலாத்துறை படகு வீடுகளை பிளாட்டினம், தங்கம் மற்றும் வெள்ளி என வகைப்படுத்தியுள்ளது.
# அரசியல் கருத்துக்கள்-ரோம்

**அரசியல் கருத்துக்கள், ரோம்** அல்லது **உரோமானிய அரசியற் கருத்துருக்கள்** (Political thoughts of Rome) தொடக்கத்தில் ஒரு நகர ஆட்சியாக இருந்த ரோம், முதலில் இத்தாலி மீதும், பிறகு நாளடைவில் கடல் கடந்தும் படையெடுத்துப் பெரிய ஆட்சி ஒன்றை கி. மு. முதல் நூற்றாண்டில் நிறுவிக்கொண்டது. ஆட்சிப் பளுவினால் நகரராச்சியம் மறைந்துபோய், சூலியசு சீசரின் படைப் பலத்தை அடிப்படையாகக்கொண்ட ஆட்சி ஓங்கிற்று. இதன் விளைவாக, ரோமானியக் குடிமை ஆட்சி, மக்கள் அனைவருக்கும் அளிக்கப்பட்டது. சிறு சிறு மக்கள் குடிமைஆட்சிப்பகுதிகளின் ஒன்றியத்தினை, ரோமானியப் பேரரசர் தங்கள் ஆளுமையின் கீழ் வைத்திருந்தினர். அரசப் பரம்பரையினர், தங்கட்கு ஒரு தெய்விக ஆட்சி உரிமையுண்டென்று கருதலாயினர். இக்கருத்து நீண்ட நாள் நிலவி வந்தது. ரோமானியச் ஆட்சிக் காலத்தில் அரசியல் ஒற்றுமை, அமைதி, உலகக் குடிமை, வாழ்க்கையின் எல்லாவற்றையும் உளப்படுத்திய சட்டம் முதலிய கருத்துக்கள் தோன்றின.
# அரசியல் கருத்துக்கள்-ரோம்

## சட்டம்

கிரேக்கர்களுடைய மக்களாட்சி, அரசியல் விடுதலைக் கருத்துக்கள், சிறிது பின்னடைந்தன. ரோமானியர்கள் அரசியலையும், அறநிலையையும் வேறுபடுத்தினர். சமுதாயம் வேறு, நாட்டின் ஆட்சியுரிமை வேறு என்னும் கருத்தும் அவர்களால் உருவாயிற்று. நாட்டினுள் அடங்கிய தனி மனிதர்கள் வேறு, ஆட்சியுரிமை வேறு என்பதும் இவர்களுடைய கருத்தாகத் திகழ்ந்தது. தனி மனிதனின் உரிமைகளைக் காப்பது, அரசரின் கடமையேயன்றி, அவ்வுரிமையில் தலையிடுவது அல்ல என்று அவர்கள் கண்ட முடிவிலிருந்து, ரோமானிய தனிநபர்ச் சட்டம் தோன்றிற்று. சுடோயிக்குகளுடைய கருத்தான இயற்கைச் சட்டமும், இவர்கள் கருத்துகளில் தோன்றிற்று. மனிதர்களிடையே சமத்துவத்தைப்பற்றிய கொள்கையும் ரோமானியர்களால் உருவாக்கப்பட்டது.
# அரசியல் கருத்துக்கள்-ரோம்

## அறிஞர்

சிசரோ : ரோமானிய அரசியல் அறிஞர்களில், சிசரோ (கி. மு. 106-43) குறிப்பிடத்தக்கவர். இவர் பன்னூல்களைப் பயின்றனவர் ; சட்ட அறிஞர் ; குடியரசு அமைப்புகளை நிலைபெறச் செய்வதில் ஊக்கம் கொண்டவர். அரிஸ்டாட்டில் கருதியது போலவே இவரும் மனிதனுடைய சமுதாய இயல்பூக்கமே, ஒரு நாடு அமைவதற்குக் காரணமாயிருக்கிறது என்று கூறினார். நாட்டின் கருத்துக்களை நிறைவேற்றுவதே, அரசாங்கத்தின் அலுவல் என்றார். இயற்கையறிவையும் அற நெறியையும் ஒட்டியே, அரசியல் செயல்களும், சட்டங்களும் அமைய வேண்டும் என்றார். இவர் வற்புறுத்திய உலக ஐக்கியக் கொள்கையும், உலகப் பொதுச்சட்டக் கொள்கையும் பலரால் ஏற்றுக் கொள்ளப்பட்டன.  
**பாலிபியசு**: (சு. கி. மு. 205-சு. .122) என்னும் கிரேக்க அறிஞர், இத்தாலியில் வாழ்ந்து வந்தவர். கிரேக்கக் கருத்துக்களாகிய அரசாட்சிப் பாகுபாட்டு முறைகளையும், அரசியல் அமைப்புகள் நிலைத்து இருக்கவேண்டியதன் அவசியத்தையும் இவர் வற்புறுத்தினார். கிரேக்க நாட்டினை, ரோமானியர் வென்று ஆண்டது நியாயம் என்று காட்டுவதே, அவர் "இயற்றிய வரலாறு" என்னும் நூலின் நோக்கமாக இருந்தது.  
**சுடோயிக்குகள்** : உலகப் பொதுமையுணர்ச்சியே (Cosmopolitanism) ரோமானியர்களால் உருவாக்கப்பட்ட முக்கியமான அரசியல் கருத்தாகும். சுடோயிக்குகளின் கருத்துக்களையும், ரோமானியர்கள் ஏற்றுக்கொண்டு மேலும் வளர்த்தனர். முழுப்பலம் பொருந்திய ஆட்சிக் கோட்பாடுகளும், அரசுத் தலைமைக் கோட்பாடும், சட்டத்தலைமைக் கோட்பாடும் ரோமானியர்களால் உருவாக்கப்பட்ட முக்கியமான அரசியல் கோட்பாடுகளாம்.  
**செனிக்கா** : கி. பி. 1 ஆம் நூற்றாண்டு முதல் கி. பி. 15-ஆம் நூற்றாண்டு வரை, ரோமானியச் ஆட்சி சிதைந்த காலத்தில் ஐரோப்பிய நாடுகளில் கிறித்தவ மதம் பரவிற்று. கிறித்தவ அறிஞர்களுடைய அரசியல் கருத்துக்கள், செனிக்கா (Seneca சு. கி.மு. 4-கி. பி. 65) என்னும் ரோமானிய அறிஞர் சுடோயிக்குகளுடைய அரசியற் கருத்துக்களை, மாற்றி வகுத்த கருத்துக்களை அடிப்படையாகக் கொண்டிருந்தன. அரசாங்கமும் சட்டமும் வேண்டப்படுவதற்குக் காரணம், மனிதனுடைய தீக்குணமே என்றும், இயற்கைச் சட்டம் என்று ஒன்று உண்டு என்றும், மனிதனுடைய அறிவை அடிப்படையாகக் கொண்டு இயங்கும் இச்சட்டமே, அரசாங்கச் சட்டத்துக்கு அளவுகோலாகக் கொள்ளத்தக்கது என்றும் இவர் கூறினார்.
# பால்பனின் கல்லறை

கியாசுத்தீன் பால்பானின் கல்லறை என்பது இந்தியாவின் புது தில்லி மெக்ராலியில் அமைந்துள்ள ஒரு கட்டிடமாகும். கி.பி 1287 இல் இடிபாடுகளில் கட்டப்பட்ட இந்த கல்லறை இந்தோ-இஸ்லாமிய கட்டிடக்கலை வளர்ச்சியில் வரலாற்று முக்கியத்துவம் வாய்ந்த ஒரு கட்டிடமாகும். ஏனெனில் இங்குதான் இந்தியாவில் முதல் இஸ்லாமிய பாணியிலான கட்டிடக்கலைத் தோன்றியது, மேலும் பலரின் கருத்துப்படி, முதல் இஸ்லாமிய குவிமாடமும் இங்குதான் கட்டப்பட்டது. இருப்பினும் இது பிற்காலத்தில் தப்பிப்பிழைக்கவில்லை. கி.பி 1311 இல் அலாய் தர்வாசா என்ற பகுதிக்கு அருகிலுள்ள குதுப் மினார் வளாகத்தில் இது கட்டப்பட்டது. இது இந்தியாவில் எஞ்சியிருக்கும் ஆரம்பகால குவிமாடமாகும். கியாசுத்தீன் பால்பான் 1200 முதல் 1287 வரை தில்லி சுல்தானகத்தின் துருக்கிய ஆட்சியாளராக இருந்தார். தில்லியின் மம்லுக் வம்சம் என்படும் அடிமை வம்ச ஆட்சியின் போது இருந்தார். அவர் [[மம்லூக்கிய மரபு (தில்லி)|அடிமை வம்சத்தின் மிக முக்கியமான ஆட்சியாளர்களில் ஒருவராகவும் இருந்தார். கியாசுத்தீன் பல்பான் இறந்த பின்னர் கட்டப்பட்ட இந்தக் கல்லறை 20 ஆம் நூற்றாண்டின் நடுப்பகுதியில் தொல்லியல் துறையால் கண்டுபிடிக்கப்பட்டது.
# பால்பனின் கல்லறை

## கண்ணோட்டம்

இவரது எஜமானரான இல்த்துத்மிசுவின் கல்லறையில் காணக்கூடிய அற்புதமான அலங்காரங்கள் இல்லாவிட்டாலும், இது ஒரு சிறப்பான கல் மற்றும் கொத்து கட்டிடமாக் உள்ளது. இந்த கல்லறை ஒரு பரந்த பிற்பகுதியில் இடைக்கால குடியேற்றத்தின் இடிபாடுகளால் சூழப்பட்டுள்ளது. மேலும் இது சில கோணங்களில் இருந்து குதுப் மினாரின் குறிப்பிடத்தக்க காட்சியை வழங்குகிறது. பல்பானின் கல்லறையின் கிழக்கில், பால்பானின் மகனான முகம்மது கான் சாகித்தின் கல்லறை என்று கூறப்படும் ஒரு பாழடைந்த செவ்வக அமைப்பு ஒன்று உள்ளது. முகமது கான் சாகித் 1285 இல் முல்தானுக்கு அருகே மங்கோலியர்களுக்கு எதிராக போராடி இறந்தார்.
# பால்பனின் கல்லறை

## கியாசுத்தீன் பல்பான்

கியாசுத்தீன் பல்பான் (1200 – 1287) அடிமை வம்சம் எனப்பட்ட மம்லுக் வம்சத்தைச் சேர்ந்த தில்லி சுல்தானகத்தின் துருக்கிய ஆட்சியாளர் ஆவார். இவர் 1266 ஆம் ஆண்டு முதல் 1287 ஆம் ஆண்டு இறக்கும் வரை ஆட்சியில் இருந்தார்.
# பால்பனின் கல்லறை

## வரலாறு

கியாசுத்தீன் பல்பான் இல்பாரி பழங்குடியினத்தைச் சேர்ந்த துருக்கப் பிரபு ஒருவரின் மகனாவார். ஆனால், இவர் சிறுவனாக இருந்தபோது, மங்கோலியர்களால் பிடிக்கப்பட்டு அடிமையாக காசுனி என்னும் இடத்தில் விற்கப்பட்டார். இவரை, பின்னர் தில்லி சுல்தானாக இருந்த சம்சுத்தீன் இல்த்துத்மிசு 1232 ஆம் ஆண்டு வாங்கினார். எனினும் இல்த்துத்மிசு தனது முன்னாள் எசமானும், ஆட்சியாளனுமாகிய குதுப்புத்தீன் ஐபாக்கின் உத்தரவுக்கேற்ப பல்பானை விடுவித்து ஒரு இளவரசனைப்போல வளர்த்தார்.  
இவர் சுதந்திரமாகக் கல்வி கற்றார். பின்னர் நாட்டின் 40 துருக்கப் பிரபுக்களைக் கொண்ட குழுவொன்றுக்குத் தலைவர் ஆனார். சுல்தானகத்தில் ரசியா சுல்தானாவின் ஆட்சி தூக்கியெறியப்பட்டபின் ஏற்பட்ட ஆட்சிக் காலங்களின்போது, பதவி நிலைகளில் இவர் வேகமாக முன்னேறினார். 1246 முதல் 1266 ஆம் ஆண்டுக் காலப்பகுதியில் இவர் பிரதம அமைச்சராகப் பணியாற்றினார். 1266 ஆன் ஆண்டில் நசிருத்தீன் முகமது இறந்ததும், தானே தன்னை ஆட்சியாளனாக அறிவித்துக் கொண்டார். இவர் இறந்த சுல்தானின் மனைவியின் தந்தையாவார். பின்னர் பல்பான் சுல்தானகத்தை இரும்புக்கரம் கொண்டு ஆட்சி செய்தார்.
# அரசியல் கருத்துக்கள்-ஐரோப்பா

க்கு *வினா எழுப்பியது.*|]]
**அரசியல் கருத்துக்கள், ஐரோப்பா** அல்லது **ஐரோப்பிய அரசியற் கருத்துருக்கள்** (Political thoughts of Europe) ஐரோப்பிய நாடுகளில் பல்வேறு அரசியல் கருத்துருக்கள், பல அறிஞர்களால் தோன்றி வளர்ந்தாலும்், பெரும்பான்மையான அரசியல் கருத்துரு வளர, கிறித்தவ மதமே காரணமாக இருந்தது. ரோமானியச் ஆட்சி சிதைந்த காலத்தில் ஐரோப்பிய நாடுகளில் கிறித்தவ மதம் பரவிற்று. கிறித்தவ அறிஞர்களுடைய அரசியல் கருத்துக்கள், செனிக்கா (Seneca சு. கி.மு. 4-கி. பி. 65) என்னும் ரோமானிய அறிஞர் சுடோயிக்குகளுடைய அரசியற் கருத்துக்களை, மாற்றி வகுத்த கருத்துக்களை அடிப்படையாகக் கொண்டிருந்தன. அரசாங்கமும் சட்டமும் வேண்டப்படுவதற்குக் காரணம், மனிதனுடைய தீக்குணமே என்றும், 'இயற்கைச் சட்டம்' என்று ஒன்று உண்டு என்றும், மனிதனுடைய அறிவை அடிப்படையாகக் கொண்டு இயங்கும் இச்சட்டமே, அரசாங்கச் சட்டத்துக்கு அளவுகோலாகக் கொள்ளத்தக்கது என்றும் இவர் கூறினார்.
# அரசியல் கருத்துக்கள்-ஐரோப்பா

## கிறித்தவ அதிகாரம்

கிறிஸ்தவ அறிஞர்கள் வேறொரு முக்கியமான கருத்தையும் கூறினர். அதாவது, இயற்கைச் சட்டமும் இறைவன் சட்டமும் ஒன்று; அச்சட்டத்தை மனிதனுடைய அறிவு ஒன்றைமட்டும் கொண்டு தெரிந்து கொள்ள முடியாது; அது இறைவனால் வெளிப்படுத்தப்படுவது; அவ்வெளிப்பாட்டினை ஆகமங்கள் வாயிலாக மக்கள் உணர்வர் என்பதாம். இடைக்காலம் முழுவதிலும் இயற்கைச் சட்டமும் தெய்வீகச் சட்டமும் ஒரு பொருளின் இரு முகங்களாகக் கருதப்பட்டன. கிறிஸ்தவ மதக்கோட்பாட்டின்படி மனிதன் ஆதியில் குற்றமறியாத நிலையிலிருந்து இழிந்து பாவியானான். அவ்விழிவும், அவன் பாவங்களும் அரசாங்கம் தோன்றுவதற்கும் அதன் இன்றியமையாமைக்கும் காரணங்களாயின. குற்றமில்லாத மனிதனுக்கு இலௌகிக அரசாங்கம் வேண்டுவதில்லை. மனிதன் இழிந்துவிட்டதால் அரசாங்கம் தேவையாயிற்று. இது உலகியற் சட்ட அடிப்படையில் தோன்றிய பல ஸ்தாபனங்கள் ஏற்பட்டதற்குத் தக்க காரணமாயிற்று. இவ்வீழ்ச்சிக் கொள்கையைக்கொண்டு இவர்கள், இறைவன் திருமுன்பில் எல்லா மக்களும் சமம் என்னும் மதக் கோட்பாடும், உலகில் நாம் கண்ணாற் காணும் பல வேறுபாடுகளும் ஒன்றோடொன்று முரண்படாதவாறு, தம் சித்தாந்தத்தை அமைத்துக்கொண்டனர்.  
கிறிஸ்தவ சமயக் கருத்துக்கள் மனிதனது இயல்பிலுள்ள இருமையை எடுத்துக் கூறின ; இவ்விருமையானது மனிதனுடைய ஆன்மாவிற்கும் உடலிற்கும் உள்ள வேறுபாடு. இவ்வேறுபாடு அரசியல் துறையிலும் புகுந்தது. தெய்விகப் பொருள்களுக்கும் இலௌகிகப் பொருள்களுக்கும் வேறுபாடு காணப்பட்டது ; தெய்விகத்துறையில் திருச்சபை தன்னைப் பிரதிநிதி என்று கருதிற்று. இலௌகிகத்துறையில் புனித ரோமானிய ஆட்சி தன்னைப் பிரதிநிதியென்று கருதிற்று. திருச்சபைத் தலைவர்கள் தெய்விக விஷயங்களில் தங்களை விட உயர்ந்த அதிகாரிகள் இல்லை என்று கருதினர். ஆயினும், ஆட்சித்தின் மீதும் திருச்சபைக்கு அதிகாரம் உண்டு என்று யாரும் கருதவில்லை. இடைக்காலம் முழுவதிலும், இவ்விவாதம் தொடர்ந்து நடந்து வந்தது. இதனின்றும் போப்பின் அதிகாரமே உயர்ந்தது என்பாரும், சக்கரவர்த்தியின் அதிகாரமே உயர்ந்தது என்பாரும், இவ்விருவகைப்பட்ட அதிகாரங்களுக்கும் அடங்கியே மக்கள் வாழ வேண்டும் என்பாரும் ஆக மூவகையினர் கருத்துக்களுக்கும் இடமேற்பட்டது.
# அரசியல் கருத்துக்கள்-ஐரோப்பா

## கோட்பாட்டாளர்

**செயின்ட் அகசுடின்** : கிறித்தவ மதக்கோட்பாடு இந்நிலையில் இருக்கும் போது செயின்ட் அகசுடினுடைய இறை நகர் (Civitas Dei) என்னும் நூல் வெளியாயிற்று. அவர் மண்ணகருக்கும் விண்ணகருக்கும் வேறுபாடு கண்டார். ஆயினும் அவர் கூறிய மண்ணகரும் விண்ணகரும் முறையே ஆட்சித்தையும் திருச்சபையையும் குறிப்பதாகக் கொள்ளமுடியாது. அவர் அவ்விரு நகர்களுக்குமிடையே எடுத்துக்காட்டிய வேறுபாடு அமைப்பு முறையையோ, சமுதாய வாழ்க்கையையோ பின்பற்றியதன்று; அது தனியொருவருடைய அறக்கோட்பாடுகளையும் சமயக்கோட்பாடுகளையும் பற்றியது. ஆயினும் செயின்ட் அகசுடினுடைய கோட்பாடுகள் பிற்காலத் திருச்சபையின் கருத்துக்களை யுருவாக்கப் பெரிதும் வழிகோலின. திருச்சபை, சாதாரண வாழ்நபர்களைவிட உயர்ந்தது என்றும், சக்கரவர்த்தி திருச்சபைக்குக் கீழ்ப்படிந்து, தனது அதிகாரத்தைச் செலுத்தவேண்டும் என்றும் அக்காலத்திற் கூறப்பட்டதேயன்றி, எளிய மனிதரின் தேவைகள், மத அதிகாரங்கள் இரண்டும் இறைவனிடமிருந்தே பெறப்படுவன என்பதை ஒருவரும் மறுக்கவில்லை.  
**மார்சிலியசு** : பாடுவாவைச் சார்ந்த மார்சிலியஸ் (1270-1342) என்பவர் 1324-ல் டிபென்சார் பாசிசு (Defensor pacis) என்னும் நூல் ஒன்றை இயற்றினார். இந்நூலில் மார்சிலியஸ் திருச்சபைக்கு முழு அதிகாரம் உண்டு என்னும் கொள்கையை மறுத்து, இலௌகிக அதிகார எல்லையைக் குறுக்கி நிருணயிப்பதையே கருதினார்.  
**ஆப்ஸ்**: ஆப்ஸ் (Thomas Hobbes) (1588-1679) எழுதிய 'லெவையதன்' (Leviathan) என்னும் நூல் இங்கிலாந்தில் ஒரு பெருங்கிளர்ச்சியை உண்டுபண்ணிற்று. திருச்சபை அரசாங்கத்தின் ஒரு பகுதி எனவும். அரசாங்கமே சமூக ஒப்பந்தத்தினால் உண்டாயிற்று. சமூகமும், அரசாங்கமும் உண்டாவதற்கு முன்னால், மனிதன் இயற்கை நிலையில் இருந்தான். இந்நிலையை ஹாப்ஸ் எல்லோரும் எல்லோரோடும் செய்யும் போர்நிலை (State of war of all against all) என்றும், அந்நிலையில் நீதிமுறையின்மையால் மனிதனுடைய வாழ்க்கையே தனிமையாகவும், கேவலமாகவும் இருந்ததென்றும் கூறுகிறார். பலமான ஆட்சிமுறைக்கு, ஆப்ஸின் கொள்கை ஊன்றுகோலாயிற்று.
# எட்டு-புள்ளி கலை சிற்றுண்டியகம்

**எட்டு-புள்ளி கலை சிற்றுண்டியகம்** (**8 Point Art Cafe**) என்பது இந்தியாவின் கேரளா மாநிலத்தில் கொல்லம் (குயிலன்) நகரில் அமைந்துள்ள ஒரு கலைக்கூடம் மற்றும் சிற்றுண்டியகம் ஆகும். கொல்லம் நகரில் உள்ள முதல் சர்வதேச தரமான கலை ரசனையில் அமைந்த சிற்றுண்டியகமாகக் கருதப்படுகிறது. ஆசிரம பிக்னிக் கிராம வளாகத்திற்குள் 'பாரம்பர்யா' என்ற புனரமைக்கப்பட்ட பாரம்பரியக் கட்டிடத்தில் இந்த சிற்றுண்டியகம் அமைந்துள்ளது. பிரபல ஓவியக் கலைரும் கலை இயக்குநருமான ஷென்லி இந்த கலை சிற்றுண்டிச் சாலையை அமைப்பதற்காக கொல்லம் மாவட்ட சுற்றுலா மேம்பாட்டு கவுன்சில் அமைப்பிடமிருந்து பாரம்பர்யா கட்டிடத்தை ஐந்து ஆண்டுகளுக்கு எடுத்துக் கொண்டார். கொல்லம் மாவட்ட சுற்றுலா மேம்பாட்டு கவுன்சில் பாரம்பர்யா கட்டிடத்தில் உள்ள சொத்துக்களை புதுப்பித்தல் மற்றும் அமைத்து சீர் செய்தல் பணிகளுக்காக கிட்டத்தட்ட 2 மில்லியன் இந்திய ரூபாயை செலவிட்டுள்ளது.  
தற்போது இந்த எட்டு-புள்ளி கலை சிற்றுண்டியகம் பல்வேறு கண்காட்சிகள், கலை நிகழ்ச்சிகள் மற்றும் பிற நிகழ்வுகள் நடைபெறுகின்ற இடமாக உள்ளது.
# எட்டு-புள்ளி கலை சிற்றுண்டியகம்

## பெயர் வரலாறு

எய்ட்-பாய்ண்ட் எனப்படுகின்ற எட்டு-புள்ளி என்பதானது அஷ்டமுடி ஏரியின் எட்டு சிற்றோடைகளை குறிக்கும் வகையில் எண்கலை வடிவங்களைக் கொண்டு அமைந்துள்ளது.
# எட்டு-புள்ளி கலை சிற்றுண்டியகம்

## பார்வையாளர்கள் நேரம்

வாசிக்க நூலகம், பண்பாட்டுக்கான தளம், கண்காட்சிக்கான இடம், சிற்றுண்டியகம் ஆகியவை ஒருங்கே ஒரே வளாகத்தில் இந்த சிற்றுண்டியகம் பெற்றுள்ளது. எட்டு-புள்ளி கலை சிற்றுண்டியகம் பொழுதைப் போக்க சிறந்த இடமாகக் கருதப்படுகிறது. அமைதியான சூழலும், உணவு வகைகளும் இங்கு காணப்படுகின்றன. கொல்லம் நகரில் ஆஸ்ரமம் பகுதியில் இந்த சிற்றுண்டியகம் காலை 11.00 மணி முதல் இரவு 9.00 மணி வரை திறந்திருக்கும். இந்த சிற்றுண்டியகத்திற்கு விடுமுறை இல்லை. பொழுதைக் கழிக்க மாலை நேரம் மிகவும் வாய்ப்பான நேரமாக அமையும். நூலகமானது முற்றத்தில் அமைந்துள்ள சிறிய அலமாரியில் 50 நூல்களைக் கொண்டு இயங்கி வருகிறது. மேலும் வாசகர்கள் ஒரு நூலை கட்டணம் இன்றி எடுத்து வாசிக்கலாம். அதே சமயம் அந்த வாசகர்கள் தன்னுடன் ஒரு நூலை அவர்களுடன் கொடுத்து பரிமாறிக் கொள்ளலாம். அங்கிருக்கும் நூலைப் பெற்றுக்கொண்டு நம்மிடம் உள்ள நூலைத் தருகின்ற வசதி இங்கு அறிமுகப்படுத்தப்பட்டுள்ளது. இதுபோன்ற வசதியின் காரணமாக இது பிற சிற்றுண்டி சாலைகளிலிருந்து வேறுபடுகிறது. சிறப்பான உணவு வகைகளைத் தவிர இங்கு முக்கியமாக அமைந்துள்ள இடமாகக் கருதப்படுவது, கேரள மாநிலத்திலேயே முதலாக அமைந்த, சிறிய இலவச நூலகம் எனப்படுகின்ற நூலகம் ஆகும். நாம் வைத்திருக்கும் ஒரு நூலை அங்கு கொடுத்துவிட்டு அங்கு காட்சிப்படுத்தப்பட்டுள்ள நூல் தொகுப்பிலிருந்து ஒரு நூலைப் பெற்றுக் கொள்ளும் வசதி இங்கு அறிமுகப்படுத்தப்பட்டுள்ளது. இதுபோன்ற வசதியின் காரணமாக இது பிற சிற்றுண்டி சாலைகளிலிருந்து வேறுபட்டுத் திகழ்கிறது.  
இங்கு அவ்வப்போது கலைக் கண்காட்சிகள் நடைபெற்றுவருகின்றன. கலைஞர்களின் படைப்புகள் இங்கு காட்சிக்காக வைக்கப்பட்டுள்ளன. விளக்கு ஒளியோடு அமைந்துள்ள உள் கூடம் தற்கால ஓவியங்களையும் நவீன ஓவியங்களையும் கொண்டு அமைந்துள்ளது. ஒவ்வொரு மாதமும் பண்பாட்டு நிகழ்ச்சிகள் நடைபெற்று வருகின்றன.
# எட்டு-புள்ளி கலை சிற்றுண்டியகம்

## இவற்றையும் காண்க

- கொல்லம்
- பிரித்தானிய ரெசிடென்சி
- சாகசப் பூங்கா, கொல்லம்
- சீனா கொட்டாரம்
# கிரண் நாடார் கலை அருங்காட்சியகம்

**கிரண் நாடார் கலை அருங்காட்சியகம் (Kiran Nadar Museum of Art )** என்பது புது தில்லி மற்றும் நொய்டாவில் அமைந்துள்ள ஒரு தனியாரின் நவீன மற்றும் சமகால கலை அருங்காட்சியகமாகும். 2010 ஆம் ஆண்டில் நிறுவப்பட்ட இது நவீன மற்றும் சமகால கலைக்காக அர்ப்பணிக்கப்பட்ட இந்தியாவின் முதல் தனியார் அருங்காட்சியகம் என்ற பெருமையை உடையதாகும். இந்த நிறுவனத்தின் முக்கிய சேகரிப்பு சுதந்திர காலத்திற்கு பிந்தைய 20 ஆம் நூற்றாண்டின் ஓவியர்களின் படைப்புகள் ஆகும். இருந்தாலும் இந்த அருங்காட்சியகத்தில் இளைய, சமகால கலைஞர்களின் படைப்புகளும் காட்சியில் உள்ளன. இது ஒரு பன்முக முன்முயற்சியாக அமைந்துள்ளது. இது பொதுத் துறைகளில் கலையை மேம்படுத்த உதவுவதோடு கலைஞர்களுக்கும் பொதுமக்களுக்கும் இடையிலான ஒத்துழைப்பினை ஏற்படுத்தி கலையை மேம்படுத்த உதவுகிறது.  
புது தில்லியில் உள்ள இதன் வளாகம் சுமார் 18,000 சதுர அடி கண்காட்சி இடத்தையும், நொய்டாவில் உள்ள வளாகம் 13,000 சதுர அடியையும் கொண்டு அமைந்துள்ளது.
# கிரண் நாடார் கலை அருங்காட்சியகம்

## வரலாறு

கலை அதிக அளவில் பொதுமக்களை அணுகவேண்டும் என்ற நோக்கில் இந்த அருங்காட்சியகம் தொடங்கப்பட்டது. இது தீவிர கலை சேகரிப்பாளரும், கொடையாளருமான கிரண் நாடாரால் தூண்டப்பட்டு அமைந்த முயற்சியாகும். நவீன மற்றும் சமகால கலைகளை காட்சிப்படுத்தும் இந்தியாவின் முதல் தனியார் அருங்காட்சியகத்தை நிறுவுவதற்கான உத்வேகம் குகன்ஹெய்ம், மோமா மற்றும் விட்னி போன்ற நிறுவனங்களிலிருந்து பெறப்பட்டதாகும். இவை அனைத்தும் தனியார் அருங்காட்சியகங்களாகத் தொடங்கின. இந்திய கலை மற்றும் பண்பாட்டில் ஒரு சுறுசுறுப்பான மற்றும் புத்திசாலித்தனமான பார்வையாளர்களை உருவாக்குதல் என்பதே இந்த அருங்காட்சியகத்தின் மைய இலக்காக அமைந்தது. அது மட்டுமன்றி தேசிய மற்றும் சர்வதேச அளவில் சமகால கலைஞர்களுக்கு பொதுமக்களுக்கு அறிமுகப்படுத்துதல், பள்ளிகள் மற்றும் கல்லூரிகள் ஆகியவற்றை ஈடுபடுத்தி கலை பாராட்டு சொற்பொழிவுகள், கருத்தரங்குகள் நடத்துதல், மேலும் பொது நிகழ்ச்சிகளுக்கு ஏற்பாடு செய்தல் போன்றவையும் இதன் இலக்குகளாகும். சிவ் நாடார் அறக்கட்டளையின் அனுசரணையுடன் கூடிய இந்த அருங்காட்சியகம் நொய்டாவில் உள்ள எச்.சி.எல் டெக்னாலஜிஸின் வளாகத்தில் உருவாக்கப்பட்ட கலைக்கூடாமாகத் தொடங்கியது இது ஜனவரி 2010 இல் *திறந்த கதவுகள்* என்ற பொதுமக்களுக்கான கண்காட்சியுடன் தன் பணியைத் தொடங்கியது. 20 ஆம் நூற்றாண்டின் கலைத் தொகுப்புகளாக கடந்த இரண்டு தசாப்தங்களாக கிரண் நாடார் சேகரித்த அசாதாரண படைப்புகள் இந்த கண்காட்சியில் காட்சிக்கு வைக்கப்பட்டன. ஒரு வருடம் கழித்து அது தெற்கு கோர்ட் மால் பகுதிக்கு இடமாற்றம் பெற்றது. அப்போது *நேரம்* என்ற தலைப்பில் அமைந்த, 50 கலைஞர்களின் படைப்புகள் காட்சிக்கு வைக்கப்பட்டன. ஒரு ஷாப்பிங் மாலில் இதற்கான இடத்தை அமைப்பதற்கான முடிவு, இந்தியா மற்றும் துணைக் கண்டத்திலிருந்து நவீன மற்றும் சமகால கலைகளுக்குத் தெரிவுசெய்வதற்கான அவர்களின் பெரிய நோக்கத்திற்கு பெரிதும் உதவியது. என்பதை இலக்காகக் கொண்டு அருங்காட்சியகத்தை மேம்படுத்துவதில் பல வழிகளை முன்வைத்த அவருடைய பணி பாராட்டுதற்குரியதாகும்.
# கிரண் நாடார் கலை அருங்காட்சியகம்

## சேகரிப்புகள்

பல ஆண்டுகளாக கலை சேகரிப்பதில் கிரண் நாடார் கொண்டிருந்த ஆர்வம், தன் தொகுப்பை அதிக அளவிலான பொதுமக்களிடம் பகிர்ந்து கொள்ள வேண்டும் என்ற விருப்பத்தைத் தூண்டியது. இந்தியாவில் இதுபோன்ற, கலைப்படைப்புகளைக் காட்சிப்படுத்துகின்ற, நிறுவனப் நிறுவன இடங்கள் இல்லாததை உணர்ந்து இது மேற்கொள்ளப்பட்டது. ஏ ராமச்சந்திரன், அர்பிதா சிங், எப்.என். சூசா, ஜாமினி ராய், ஜோகன் சௌத்ரி, கிரிஷேன் கன்னா, மஞ்சித் பாவா, ,என்.எஸ். ஹர்ஷா, ராம் குமார், ராமேஷ்வர் புரூட்டா, எஸ்.எச் ரசா, சுபோத் குப்தா, தியேப் மற்றும் வி.எஸ்.கைடோன்டே போன்ற கலைஞர்களின் படைப்புகளும் இங்கு காட்சிப்படுத்தப்பட்டுள்ளன. இப்போது அருங்காட்சியகத்தின் நிரந்தர சேகரிப்பின் ஒரு பகுதியாக இருக்கும் கிரண் நாடார் கையகப்படுத்திய மிக முக்கியமான இரண்டு ஓவியங்களான சையத் ஹைதர் ராசாவின் ஆரம்பகால படைப்பான *சவுராஷ்டிரா* இங்கு உள்ளது. இது 2010 ஆம் ஆண்டில் லண்டனில் உள்ள பிரபலமான கிறிஸ்டிஸில் 16.42 கோடி ($ 3,486,965) பெற்று சாதனை படைத்தது. மற்றொரு படைப்பு 2015 ஆம் ஆண்டில் 26.41 கோடி ஏலத்தில் பெற்ற, எப்.என்.சூசா படைத்த 8 அடிக்கு 4 அடி அளவில் அமைந்த *பிறப்பு* (1955) என்ற ஓவியமாகும்.
# கிரண் நாடார்

**கிரண் நாடார்** ஒரு இந்திய கலை சேகரிப்பாளர் மற்றும் கொடையாளர் ஆவார். கிரண் எச்.சி.எல் டெக்னாலஜிஸ் நிறுவனத்தின் நிறுவனரான சிவ் நாடாரின் மனைவியும் மற்றும் சிவ் நாடார் அறக்கட்டளையின் அறங்காவலர் மற்றும் கிரண் நாடார் கலை அருங்காட்சியகத்தின் நிறுவனரும் ஆவார்.
இவர் நிறுவிய நிறுவனங்களில் சென்னையில் உள்ள எஸ்.எஸ்.என்.பொறியியல் கல்லூரியானது இந்தியாவில் காணப்படுகின்ற தனியார் பொறியியல் கல்லூரிகளில் முதன்மையானதாகத் திகழ்கிறது. இது தவிர இவருடைய நிறுவனங்கள் சிவ நாடார் பல்கலைக்கழகம், வித்யாஞான் பள்ளிகள், கிரண் நாடார் கலை அருங்காட்சியகம் போன்றவையாகும். கிரண் நாடார் தற்போது கிரண் நாடார் இந்தியாவில் புதுதில்லியில் எச்.சி.எல் நிறுவனரும் சிவ் நாடார் அறக்கட்டளையின் தலைவருமான அவரது கணவர் சிவ நாடாருடன் வாழ்ந்து வருகிறார்.
# கிரண் நாடார்

## சொந்த வாழ்க்கை

கிரண் நாடார் தனது கணவர் சிவ் நாடாரை அவர் பணிபுரிந்த ஒரு விளம்பர நிறுவனத்தில் சந்தித்தார். இருவரும் திருமணம் செய்து கொண்டனர். நாடாருக்கு ரோசிணி நாடார் என்ற மகள் உள்ளார். இந்தியாவின் சிறந்த, சீட்டாட்ட விளையாட்டுகளில் ஒன்றான ஒப்பந்த பாலம் என்ற சீட்டாட்டத்தை விளையாடுபவர்களில் ஒருவர் ஆவார். .  
நாடார் எம்.சி.எம் நிறுவனத்தில் தகவல் தொடர்பு மற்றும் பிராண்டுகள் நிபுணராக தனது தொழில் வாழ்க்கையைத் தொடங்கினார். நாடார் பின்னர் என்ஐஐடி நிறுவனத்தில் சேர்ந்தார். அங்கு மற்றும் பிராண்டை வடிவமைக்க உதவினார்.  
தற்போது, அவர் எஸ்.எஸ்.என்.டிரஸ்ட், இந்தியா பொது சுகாதாரம் அறக்கட்டளை, ராசாஜா அறக்கட்டளை மற்றும் ராஜீவ் காந்தி அறக்கட்டளை ஆகியவற்றை நிர்வகித்து வருவதோடு உத்தரப் பிரதேச மாநிலத்தில் இளம் முஸ்லீம் பெண்களின் படிப்பிற்கு ஆதரவு செய்து வருகிறார்.
# கிரண் நாடார்

## கலை சேகரிப்புகள் மற்றும் அருங்காட்சியகம்

கலைப்படைப்புகளை சேகரிப்பதில் நாடாரின் மோகம் 1988 ஆம் ஆண்டில் தனது வீட்டிற்கு கலைப் பொருள்களை வாங்கியபோது தொடங்கியது.  
2005 ஆம் ஆண்டில், நாடார் அதிக எண்ணிக்கையிலான கலைப்புகள் இருந்ததால் தன்து சொந்த அருங்காட்சியகத்தை திறக்க முடிவு செய்தார். "எனது கலைப்படைப்புகளில் பெரும்பகுதி சேமித்து வைக்கப்பட்டிருப்பதை எண்ணிப் பார்த்தேன். நான் அவற்றை உலகத்துடன் பகிர்ந்து கொள்ள விரும்பினேன்" என்று நாடார் விளக்குகிறார். தற்போது, கிரண் நாடார் கலை அருங்காட்சியகம் ஆண்டுக்கு 100,000 பார்வையாளர்களை ஈர்க்கிறது. சோதேபியின் இந்தியாவின் நிர்வாக இயக்குநர் கௌரவு பாட்டியாவின் கூற்றுப்படி, நாடாரின் அருங்காட்சியகம் "நம்பமுடியாத சில கலைப்படைப்புகளைக்கூட பொது குடிமக்கள் அணுகும் வகையில் உள்ளதாக உருவாக்கியுள்ளது" . நாடாரின் தொகுப்பு "உள்ளுணர்வு, ஆய்வு மற்றும் உற்சாகத்தின் அற்புதமான கலவை" என்றும் பாட்டியா பாராட்டியுள்ளார்.
# கிரண் நாடார்

## விருதுகள் மற்றும் பாராட்டுகள்

2010 ஆம் ஆண்டில், கிரண் நாடாரை ஆசிய இதழான ஃபோர்ப்ஸ் இந்தியாவின் முதல் தனியார் கொடை அருங்காட்சியகத்தை அறிமுகப்படுத்திய வகையில் அவரை "கொடையின் நாயகர்" என்று ஒப்புக் கொண்டது.  
5,500க்கும் மேற்பட்டமேற்பட்ட சேகரிப்புகளையும், அவற்றில் அதிக எண்ணிக்கையில் நவீன தெற்காசிய கலைகளின் தொகுப்பினையும் வைத்துள்ள நிலையில் நாடார் இந்திய கலை உலகின் மகாராணியாக கருதப்படுகிறார். நியூயார்க்கில் உள்ள நவீன கலை அருங்காட்சியகத்தின் சர்வதேச கவுன்சில் உறுப்பினரான இவர், இந்தியாவின் சிறந்த காமன்வெல்த் பாலம் விளையாட்டு வீரர்களில் ஒருவராகவும் உள்ளார். அவர் "வல்லமைமிக்கவர்" என்பதன் உறுப்பினராக உள்ளார். மேலும் பல பரிசுகளைப் பெற்றுள்ளார். நாடார் பல்வேறு சர்வதேச போட்டிகளிலும் பாலம் நடத்திய போட்டிகளிலும் இந்தியாவின் பிரதிநிதியாக கலந்துகொண்டுள்ளார். மேலும் 12 ஆண்டுகளுக்குப் பிறகு இந்தியாவுக்கான தங்கப் பதக்கத்தை அவர் பெற்றுள்ளார்.
# துடுப்புத் திமிங்கலம்

**துடுப்புத் திமிங்கிலம்** *அல்லது **முதுகுத்துடுப்பு திமிங்கிலம்** (Fin whale, Balaenoptera physalus)* முன்னர் **மென்துடுப்பு பக்கவாட்டுத் திமிங்கிலம்** அல்லது **சவரமுதுகுத் திமிங்கிலம்** என்று அழைக்கப்பட்டது. இவ்வகை திமிங்கிலங்களின் மேல் தாடை பற்களுக்கு பதிலாக வளரும், கொம்பு போன்ற தகட்டெலும்பு திமிங்கிலங்கள் ஆகும். இது நீல திமிங்கிலத்திற்குப் பிறகு பூமியில் இரண்டாவது பெரிய இனமாகும். மிகப்பெரியது 27.3 மீ (89.6 அடி) வளரும் என்று கூறப்படுகிறது. நீளம் அதிகபட்சமாக 25.9 மீ (85 அடி) என உறுதிப்படுத்தப்பட்டுள்ளது. அதிகபட்சமாக பதிவு செய்யப்பட்ட எடை கிட்டத்தட்ட74 டன்கள் ஆகும்.. அமெரிக்க இயற்கை ஆர்வலர் ராய் சாப்மேன் ஆண்ட்ரூஸ் இத் திமிங்கலத்தை "கடலின் கிரேஹவுண்ட் ... அதன் அழகான, மெல்லிய உடல் ஒரு பந்தயப் படகு போல கட்டப்பட்டிருப்பதால், இதன் வேகம் கடல் நீராவி கப்பலின் வேகத்தை மிஞ்சும்" என்று குறிப்பிடுகிறார்.
# துடுப்புத் திமிங்கலம்

## வாழ்விடம்

பல பெரிய திமிங்கலங்களைப் போலவே, துடுப்பு திமிங்கலமும் பல்வேறு இனச்சூழலிலும் வாழும் இனமாகும். இது உலகின் அனைத்து முக்கியப்பெருங்கடல்களிலும், துருவத்திலிருந்து வெப்பமண்டலம் வரையிலான நீரிலும் காணப்படுகிறது. இது வடக்கு மற்றும் தெற்கு முனைகளில் உள்ள பனிக்கட்டிக்கு நெருக்கமான நீரிலிருந்து, செங்கடல் போன்ற பெரிய பெருங்கடல்களிலிருந்து ஒப்பீட்டளவில் சிறிய நீர் பரப்பிலும் வாழ்கின்றன. இருப்பினும். அவை பால்டிக் கடலுக்குள் வாழ்கின்றன. இதுபோன்ற நிலைமைகளில் மிதமான மற்றும் குளிர்ந்த கடல் நீரில் அதிக இனப்பெருக்கம் ஏற்படுத்துகிறது. இது வெப்பமான, பூமத்திய ரேகைப் பகுதிகளில் குறைந்த அளவிலேயே வாழ்கின்றன.
# துடுப்புத் திமிங்கலம்

## வாழ்க்கை வரலாறு

குளிர்காலத்தில் மிதமான, குறைந்த அட்சரேகை கடல்களில் இனச்சேர்க்கை நிகழ்கிறது, அதைத் தொடர்ந்து 11 முதல் 12 மாத கர்ப்ப காலம் இருக்கும். ஒரு பிறந்த குட்டியானது, தனது தாயிடமிருந்து 6 அல்லது 7 மாத வயதில் 11 முதல் 12 மீ (36 முதல் 39 அடி) நீளமுள்ள போது தாய்ப்பாலூட்டுகிறது, மேலும், கன்று தாயுடன் கோடைகால உணவுக்காகச் செல்கிறது. பெண்கள் ஒவ்வொரு 2 அல்லது 3 வருடங்களுக்கும் இனப்பெருக்கம் செய்கின்றன. ஆறு கருக்கள் உருவாகின்றன, ஆனால், ஒற்றை பிறப்புகள் மிகவும் பொதுவானவை ஆகும். வடக்கு அரைக்கோளத்தில் 17.7-19 மீ (58-62 அடி) நீளத்திலும், தெற்கு அரைக்கோளத்தில் 20 மீ (66 அடி) நீளத்திலும், பெண் குட்டிகள், 6 முதல் 12 வயது வரை பாலியல் முதிர்ச்சியை அடைகின்றன. இவை 52.5 டன்கள் முதல் 63 டன்கள் வரை எடையைக் கொண்டுள்ளன. கன்றுகள் தங்கள் தாய்மார்களுடன் சுமார் ஓராண்டு ஒன்றாக இணைந்து வாழ்கின்றன.  
முழு உடலும், முதிர்ச்சியை 25 முதல் 30 வயது வரை அடையகிறது. துடுப்பு திமிங்கிலங்களின், அதிகபட்ச ஆயுட்காலம் குறைந்தது 94 வயதுடையது ஆகும். இருப்பினும் மாதிரிகள் 135-140 வயதில் மதிப்பிடப்பட்டுள்ளன.  
துடுப்பு திமிங்கிலம் மிக விரைவான செட்டேசியன்களில் ஒன்றாகும், மேலும் இது 37 கி.மீ. / மணி (23 மைல்) [45] மற்றும் 41 கி.மீ. / மணி (25 மைல்) இடையே வேகத்தைத் தக்கவைக்கும் மற்றும் மணிக்கு 46 கி.மீ. / மணி (29 மைல்) வேகத்தில் வெடிக்கும், துடுப்பு திமிங்கிலத்தை "கடலின் கிரேஹவுண்ட்" என்ற புனைப்பெயரைப் பெறுகிறது. துடுப்பு திமிங்கிலங்கள் மற்ற ரொர்குவல்களை விட அதிக அளவில் உள்ளன, மேலும் அவை பெரும்பாலும் 6-10 குழுக்களாக வாழ்கின்றன, இருப்பினும் உணவளிக்கும் குழுக்கள் 100 விலங்குகள் வரை உள்ளன.
# அன்னை ஜே. கே. கே சம்பூரணி அம்மாள் செவிலியர் கல்லூரி

**அன்னை ஜே. கே. கே. சம்பூரணி அம்மாள் செவிலியர் கல்லூரி** அன்னை ஜே.கே.கே. சம்பூரணி அம்மாள் செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர். மருத்துவப்பல்கலைக்கழகத்தின் இணைவு பெற்றுள்ள
ஒரு தனியார் கல்லூரி. இக்கல்லூரி குமாரபாளையம் நாமக்கல் மாவட்டம், தமிழ்நாட்டில் அமைந்துள்ளது.
# அன்னை ஜே. கே. கே சம்பூரணி அம்மாள் செவிலியர் கல்லூரி

## அறிமுகம்

இக்கல்லூரி 1992 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
# அன்னை ஜே. கே. கே சம்பூரணி அம்மாள் செவிலியர் கல்லூரி

## படிப்புகள்

இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# பவானா

**பவானா** (*Bawana*) இந்தியாவின் தலைநகர் தில்லியின் வடமேற்கு மாவட்டத்தில் உள்ள மக்கள் தொகை கணக்கெடுப்பு நகரமாகும். இது *ஜாட்ஜைலின் பவானா கோட்டை* என்றும் அழைக்கப்படுகிறது. இது பிரித்தானிய இந்தியப் பேரரசு காலத்தில் தில்லியின் நான்கு வருவாய் பிரிவுகளில் ஒன்றான பவானா வருவாய் பிரிவின் ஜாட் இனத்தைச் சேர்ந்த ஜைல்தார் (நிலக்கிழார் ) எனப்படும் தலைமை நிர்வாகி கட்டமைத்த ஒரு கோட்டையாகும். இவர் தலைமையில் அமைந்த நான்கு நிர்வாகப் பிரிவுகளில் (Zails) மெக்ராலி, டில்லி மற்றும் நசாப்கர் ஆகியவற்றுடன் சேர்த்து பவானாவும் ஒன்றாகும்.
# பவானா

## சொற்பிறப்பு

பவானா இதற்கு பவானி என்று அழைக்கப்பட்டது.
# பவானா

## வரலாறு

பவானா 1168 இல் நிறுவப்பட்ட நிலப்பிரிவாகும். 1860 இல் பவானாவில் பிரித்தானியாவின் இந்தியப் பேரரசு காலத்தில் பவானா வருவாய் பிரிவாக நிறுவப்பட்டது, மேலும் மெக்ராலியில் வாழ்ந்துவந்த ஜாட் மக்கள், தாவோரு பகுதியின் ஜாட்கள், பின்னர் இங்கே குடியேறத் தொடங்கினர். அவர்கள் இறுதியில், இப்பகுதியின் தலைமை நிர்வாகியாக போதுமான செல்வாக்கு பெற்றனர். ஜாட் நிர்வாகி 1860 களில் பவானா கோட்டையை பவானா வருவாய் பிரிவின் தலைமையகமாக பவானா, அலிபூர் மற்றும் கஞ்சாவாலா ஆகிய 3 கிராமங்களுடன் அதன் அதிகாரத்தின் கீழ் கட்டமைத்தார். காலனித்துவ கால தில்லி மாவட்டத்திற்குள் உள்ள நான்கு வருவாய் பிரிவுகளில் இதுவும் ஒன்றாகும். மெக்ராலி, தில்லி மற்றும் நசாப்கர் ஆகியவை பிற வருவாய் பிரிவுகளாகும்.  
கோட்டையில் ஒரு வளைந்த நுழைவாயில் உள்ளது, தாழ்வாரங்களால் சூழப்பட்ட ஒரு முற்றத்தில், இடதுபுறத்தில் இரண்டு அறைகள் உள்ளன, ஜமீந்தாரி வரி செலுத்தத் தவறியவர்களுக்கு, இது சிறைச்சாலையாகப் பயன்படுத்தப்பட்டது. மேலும், சிறை அறைகளுக்கு அடுத்து ஒரு சிறிய படிக்கட்டு பாதுகாப்பு இடுகையுடன் மொட்டை மாடிக்கு செல்கிறது. இதன் நான்கு மூலைகளிலும் கோட்டைகள் உள்ளன. கிண்ற்றிலுள்ள பழைய கிணறு காய்ந்து அதன் நீரும் உப்பு நீராக மாறியுள்ளது. 1930-40களில் அதிகாரிகள் பவானா வருவாய்ப் பிரிவுக் கோட்டையை ஒரு பள்ளியாகப் பயன்படுத்தத் தொடங்கினர். பின்னர் இது அனாதை இல்லமாகப் பயன்படுத்தப்படுவதற்கு முன்பு ஒரு குறுகிய காலத்திற்கு கால்நடை மருத்துவமனையாகவும் செயல்பட்டது. 1996-98 காலகட்டத்தில் தில்லியின் ஜாட் இன முதலமைச்சர் சாகிப் சிங் வர்மாவின் ஆட்சியில் இது கிராமக் கணக்காளர் அலுவலகமாக மாற்றப்பட்டது. கோட்டையும் "பவானா வட்டம்" என்று அழைக்கப்பட்டது. இறுதியில் இந்த கட்டிடம் கைவிடப்பட்டது. தில்லியில் நடந்த 2010 பொதுநலவாய விளையாட்டுப் போட்டிகளுக்காக 2004 மற்றும் 2010 ஆம் ஆண்டுகளில் சிறிய மறுசீரமைப்புகளைக் கண்டது. ஆனால் இதற்கு முன்னர் 2004 ஆம் ஆண்டு இந்திய சுதந்திர சுதந்திர போராளிகளுக்கான நினைவுச்சின்னமாக மாற்றும் திட்டம் நிறைவேறவில்லை. தட்டையான மெல்லிய சிவப்பு நிற சுட்ட களிமண் செங்கற்கள் மற்றும் சுண்ணாம்பு காரை உள்ளிட்ட அசல் கட்டுமானப் பொருட்களைப் பயன்படுத்தி பிப்ரவரி 2017 இல் ஒரு பெரிய மறுசீரமைப்பு தொடங்கியது.
# பவானா

## நிலவியல்

பவானா சராசரியாக 213 மீட்டர் (698 அடி) உயரத்தில் உள்ளது. இது நங்கல் தக்ரான், பசித்பூர், தர்யாப்பூர், மச்ரா தபாசு, பூத் குர்த், ஓலாம்பி குர்த், கெதா குர்த், ஓலாம்பி கலான், சுல்தான்பூர் தபாஸ் மற்றும் கோகா கிராமங்களால் சூழப்பட்டுள்ளது. விவசாயத்தின் கீழ் உள்ள கிராமத்தின் பரப்பளவு 52000 என்ற அலகாக இருந்தது, ஆனால் இப்போது இந்த நிலத்தின் பெரும்பகுதி தில்லி அரசாங்கத்தால் தொழில்துறை பயன்பாட்டிற்காக கையகப்படுத்தப்பட்டுள்ளது. மேற்கு யமுனை ஆற்றின் கால்வாய் மற்றும் குளங்களின் அதிக அடர்த்தி காரணமாக பவானா, அதன் புது வண்டல் மண்ணுடன், மிகவும் வளமானதாக உள்ளது. இப்பகுதியில் காலநிலை தீவிரமானது, கோடையில் மிக அதிக வெப்பநிலை மற்றும் குளிர்கால மாதங்களில் கிட்டத்தட்ட பூஜ்ஜிய நிலை வெப்பநிலை நிலவுகிறது.. தில்சாத் காலனியின் சேரிப் பகுதியான ஜே. ஜே. காலனி, பவானாவிலிருந்து ஒரு கால்வாயால் பிரிக்கப்பட்டுள்ளது.  
இந்தியாவின் சிறந்த திட்டமிடப்பட்ட தொழில்துறை பகுதிகளில் ஒன்றான மருத்துவர் சியாமா பிரசாத் முகர்ஜி தொழில்துறை பூங்கா பவானாவில் உள்ளது. 1500 மெகாவாட் இயற்கை எரிவாயு மின் நிலையமும் இப்பகுதியில் கட்டுமானத்தில் உள்ளது. இந்தப் பிராந்தியத்தின் தண்ணீர் தட்டுப்பாடுகளை கருத்தில் கொண்டு 20 எம்ஜிடி நீர் சுத்திகரிப்பு நிலையம் ஒன்றும் அமைக்கப்பட்டுள்ளது. பவானாவில், ஒரு விமானப்படை நிலையம் மற்றும் ஒரு மத்திய சேமக் காவல் படையின் அடிப்படை முகாம் ஒன்றும் இயங்குகிறது
# ஸ்டாலின் (நடிகர்)

**ஸ்டாலின்** (*Stalin*) என்பவர் தமிழ்நாட்டு நடிகர் ஆவார். இவர் கனா காணும் காலங்கள், பாசமலர், ஆண்டாள் அழகர், சரவணன் மீனாட்சி போன்ற பல தொடர்களில் நடித்துள்ளார். 2015-ஆம் ஆண்டு விஜய் தொலைக்காட்சி விருதுகளில் சிறந்த துணை நடிகருக்கான விருது பெற்றுள்ளார்.
# ஸ்டாலின் (நடிகர்)

## தொலைக்காட்சித் தொடர்களில்

**-
! ஆண்டு
! தொடர்
! கதாபாத்திரம்
! தொலைக்காட்சி**  
| 2006 | கனா காணும் காலங்கள் | விஜய் தொலைக்காட்சி |  |
| --- | --- | --- | --- |
| 2008-2011 | தெக்கத்தி பொண்ணு | கலைஞர் தொலைக்காட்சி |  |
| 2011-2013 | சரவணன் மீனாட்சி | தமிழ் | விஜய் தொலைக்காட்சி |
| 2012-2013 | 7சி | ஸ்டாலின் |  |
| 2013-2016 | பாசமலர் | பூவரசு | சன் தொலைக்காட்சி |
| 2014-2016 | ஆண்டாள் அழகர் | சக்திவேல் | விஜய் தொலைக்காட்சி |
| 2016-2017 | மாப்பிள்ளை | தமிழ் |  |
| 2018–ஒளிபரப்பில் | பாண்டியன் ஸ்டோர்ஸ் | பாண்டியன் | } |
# ஸ்டாலின் (நடிகர்)

## நடித்த திரைப்படங்கள்

**-
! ஆண்டு
! திரைப்படம்
! கதாபாத்திரம்**  
| 2011 | முத்துக்கு முத்தாக |  |  |
| --- | --- | --- | --- |
| 2012 | செங்காத்து பூமியிலே | போஸ் |  |
| 2015 | கொம்பன் | இன்பநாதன் | } |
# நரேலா

**நரேலா** (*Narela*), இந்தியாவின் தில்லி மாநிலத்தில் உள்ள வடக்கு தில்லி மாவட்டம் மற்றும் நரேலே வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு வடமேற்கே 43.8 கிலோ மீட்டர் தொலைவில் உள்ளது. இது பெரும் தலைநெடுஞ்சாலையில் அமைந்துள்ளது. இதனருகே அமைந்த நகர்புற பகுதிகள் அலிப்பூர் (10 கி.மீ.), மாடல் டவுன் (22.9 கி.மீ.) மற்றும் சோனிபத் (42 கி.மீ.) ஆகும்.
# நரேலா

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி நரேலா வருவாய் வட்டத்தின் மக்கள் தொகை 809,913 ஆகும். அதில் 439,576 ஆண்கள் மற்றும் 370,337 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% வீதம் உள்ளனர். பாலின விகிதம் 1000 ஆண்களுக்கு 842 பெண்கள் வீதம் உள்ளனர். சராசரி எழுத்தறிவு 81.8% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 155,299 மற்றும் 0 வீதம் உள்ளனர். இந்நகரத்தில் இந்து சமயத்தினர் 88.78%, இசுலாமியர் 8.55, சமணர்கள் 0.29%, கிறித்தவர்கள் 0.35%, சீக்கியர்கள் 1.96% மற்றும் பிற சமயத்தினர் 0.30% வீதம் உள்ளனர்.
# நரேலா

## போக்குவரத்து

நரேலா தொடருந்து நிலையம் நாட்டின் பிற பகுதிகளுடன் இணைக்கிறது. இது இந்திராகாந்தி பன்னாட்டு வானூர்தி நிலையத்திலிருந்து 42 கிலோ மீட்டர் தொலைவில் உள்ளது. இதனருகே அமைந்த மெட்ரோ நிலையம், பத்லி பகுதியில் அமைந்துள்ளது.
# திரௌபதி (2020 திரைப்படம்)

**திரௌபதி** (*Draupathi*) என்பது 2020 ஆம் ஆண்டு வெளியான ஒரு தமிழ்த் திரைப்படமாகும். இப்படம் பழைய வண்ணாரப்பேட்டை இயக்குநர் மோகன் ஜியால் எழுதி, இயக்கி மற்றும் தயாரிக்கப்பட்ட தமிழ் மொழி திரைப்படமாகும். இத்திரைப்படத்தில் ரிச்சர்ட் ரிசி, சீலா ராஜ்குமார் மற்றும் கருணாஸ் ஆகியோர் முன்னணி வேடத்தில் நடித்திருக்கின்றார்கள். இத்திரைப்படத்திற்கு ஜூபின் இசையமைத்து மற்றும் மனோஜ் நாராயண் ஒளிப்பதிவு செய்கிறார். இது தமிழ் திரையுலகில் கூட்டுத் தயாரிப்பு (crowd funding) மூலம் எடுக்கப்பட்ட முதல் தமிழ்த் திரைப்படமாகும்.
# திரௌபதி (2020 திரைப்படம்)

## நடிகர்கள்

- ரிச்சர்ட் ரிசி - ருத்ர பிரபாகரன்
- சீலா ராஜ்குமார் - திரௌபதி
- கருணாஸ் - குருதேவ்
- நிசாந்த் அருண்
- K.S.G. வெங்கடேஷ்
- சவுந்தர்யா
- லீனா
- சேசு
- ஆறு பாலா
- ஜீவா ரவி
- இளங்கோ
- கோபிநாத்
- சுப்ரமணி
- மறுமலர்ச்சி பாரதி
# திரௌபதி (2020 திரைப்படம்)

## தயாரிப்பு

இத்திரைப்படம் 2013 ஆம் ஆண்டு வட சென்னையில் உள்ள சார்பதிவாளர் அலுவலகத்தில் நடந்த போலித் திருமணங்களை மையமாக கொண்டு தயாரிக்கப்பட்ட திரைப்படமாகும். இந்த படம் பழைய வண்ணாரப்பேட்டைக்கு பிறகு இயக்குநர் மோகனுக்கும், ரிச்சர்ட் ரிசிக்கும் இடையிலான இரண்டாவது படமாகும். இப்படம் சென்னை, வேலூர், விழுப்புரம் மற்றும் அரியலூர் போன்ற வடதமிழகத்தில் வாழுகின்ற மக்களின் கலாச்சாரம், பண்பாடு ஆகியவற்றை உள்ளடக்கி எடுக்கப்பட்ட படமாகும். இது ஒரு கூட்டுத் தயாரிப்பு தமிழ்த் திரைப்படமாகும்.
# திரௌபதி (2020 திரைப்படம்)

## முன்னோட்டம்

சனவரி 03, 2020 அன்று இத்திரைப்படத்தின் முன்னோட்டம் யூடியூப்பில் வெளியானது. முன்னோட்டம் வெளியான சில மணி நேரங்களில் யூடியூப் டிரெண்டிங்கில் 2 ஆம் இடம் பிடித்தது.
# திரௌபதி (2020 திரைப்படம்)

## சர்ச்சைகள்

சாதிகள் உள்ளதடி பாப்பா..சர்ச்சையை கிளப்பிய திரௌபதி முன்னோட்டம் சமூக வலையதளங்களில் வேகமாக பரவி வந்தது. சாதியை மையமாக வைத்து இந்த படம் எடுக்கப்பட்டுள்ளதாக பார்வையாளர்கள் மத்தியில் ஒருபுறம் ஆதரவும், மறுபுறம் எதிர்ப்பும் நிலவி வருகிறது.
# திரௌபதி (2020 திரைப்படம்)

## வெளியான நாள்

திரௌபதி திரைப்படத்திற்கு U/A சான்றிதழ் வழங்கியுள்ளனர் என்றும் பிப்ரவரி 28, 2020 ஆம் நாள் திரைப்படம் வெளியானது.
# திரௌபதி (2020 திரைப்படம்)

## திரைப்படம் வெளியீடு

50 லட்சம் ரூபாய் செலவில் தயாரிக்கப்பட்ட இத்திரைப்படமானது, பிப்ரவரி 28, 2020 அன்று தமிழகம், கருநாடகம் மற்றும் புதுச்சேரி உட்பட சுமார் 300 திரையரங்கிற்கு மேல் வெளியிடப்பட்டது.
# திரௌபதி (2020 திரைப்படம்)

## சிறப்பு காட்சி

இந்த திரைப்படம் பல அரசியல் தலைவர்களுக்கு சிறப்பு காட்சியாக திரையிடபட்டது. ச. இராமதாசு, எச். ராஜா, அர்ஜூன் சம்பத், கொங்கு ஈஸ்வரன் மற்றும் கே. டி. ராஜேந்திர பாலாஜி ஆகிய தலைவர்கள் இதில் அடங்குவர். பெண்மையை கொண்டாடும் விதமாக சர்வதேச பெண்கள் தினத்தை முன்னிட்டு புதுச்சேரி ஆளுநர் கிரண் பேடி தன் அலுவலக பெண்ஊழியர்களுடன் சென்று இந்த திரைப்படத்தை கண்டுகளித்தார். சிறப்பு காட்சியாக பெண்களுக்கு விழிப்புணர்வு ஏற்படுத்தும் வகையில் இந்த திரைப்படம் பெண்களுக்காக இலவசமாக திரையிடபட்டது.
# திரௌபதி (2020 திரைப்படம்)

## வரவேற்பு மற்றும் வசூல்

திரௌபதி திரைப்படம் மக்களிடம் நல்ல வரவேற்பை பெற்றது. முதல்நாளில் மொத்தமாக 2 கோடி ரூபாய் வசூல் செய்தது. இது இந்த படத்தின் ஆக்கச்செலவை விட நான்கு மடங்கு அதிகம் என சொல்லப்படுகிறது. இந்த வசூல் சாதனை நூற்றாண்டு கண்ட தமிழ் சினிமாவில் இதுவே முதல் முறை என்று சொல்லப்படுகிறது.
# பழங்குடியினர் ஆய்வு நிறுவன அருங்காட்சியகம்

**பழங்குடியினர் ஆய்வு நிறுவன அருங்காட்சியகம்** (**Tribal Research Institute Museum**) என்பது பழங்குடியினர் கலை மற்றும் கலைப்பொருட்களைக் கொண்ட அருங்காட்சியகம் ஆகும். இந்த அருங்காட்சிகம் இந்தியாவில் ஒடிசா மாநிலத்தில் புவனேஸ்வரில் உள்ளது. இது பட்டியல் சாதியினர் மற்றும் பட்டியல் பழங்குடியினர் ஆய்வு மற்றும் பயிற்சி நிறுவனத்தின் வளாகத்திற்குள் உள்ளது. இது பழங்குடியினர் அருங்காட்சியகம் என்று பிரபலமாக அறியப்படுகிறது. இதற்கு கருத்தியல் ரீதியாக மனிதனின் அருங்காட்சியகம் என்று பெயரிடப்பட்டுள்ளது. இது உண்மையான பழங்குடி குடியிருப்பு அமைப்புகளைக் கொண்டுள்ளது. மாநிலத்தின் பழங்குடி பாரம்பரியத்தினை வெளியுலகிற்குத் தெரியப்படுத்தும் வகையில் இது பழங்குடி கைவினைஞர்களால் உருவாக்கப்பட்டது ஆகும். பழங்குடியினரின் கலைப்பொருட்கள் மற்றும் பொருள்கள் ஆகியவற்றைக் கொண்ட பிரிவுகள் இந்த அருங்காட்சியகத்தில் அமைந்துள்ளன. இவை ஒடிசாவைச் சேர்ந்த பழங்குடியினரைப் பற்றிய நன்கு ஆய்வு செய்யப்பட்ட, ஆவணப்படுத்தப்பட்ட பண்பாட்டு வாழ்க்கையை வெளிப்படுத்தும் வகையில் அமைந்துள்ளது. இது ஒரு பல்கலைக்கழக பேராசிரியர் பதவிக்கு இணையான பொறுப்பில் இருக்கும் ஒரு இயக்குநரால் தலைமை வகிக்கப்படுகிறது.இந்த அருங்காட்சியகத்தின் நிர்வாகக் கட்டுப்பாடு ஒடிசா அரசாங்கத்தின் எஸ்.டி, எஸ்சி, சிறுபான்மையினர் மற்றும் பிற்படுத்தப்பட்டோர் நலத்துறையிடம் உள்ளது.  
இந்த அருங்காட்சியகம் பட்டியல் பழங்குடியினர் ஆய்வு மற்றும் பயிற்சி நிறுவனத்தின் (எஸ்.சி.எஸ்.டி.ஆர்.டி.ஐ) ஒருங்கிணைந்த பகுதியாக செயலாற்றி வருகிறது. இது மனித இனங்களை உள்ளடக்கிய அறிவை மொத்தமாக பரப்பும் முயற்சியில் ஈடுபட்டு வருகிறது.
# பழங்குடியினர் ஆய்வு நிறுவன அருங்காட்சியகம்

## வரலாறு

கருத்தியல் ரீதியாக "மனிதனின் அருங்காட்சியகம்" என்று பெயரிடப்பட்ட இந்த அருங்காட்சியகம் 1953 ஆம் ஆண்டில் நிறுவப்பட்டது. 1986 ஆம் ஆண்டில், சந்தால், ஜுவாங், கடாபா, சோரா மற்றும் காந்தா சமூகங்களை பிரதிநிதித்துவப்படுத்தும் 5 பழங்குடி குடிசைகள் இந்த வளாகத்தில் கட்டப்பட்டன. மற்றும் பார்வையாளர்களுக்காக இங்கு பழங்குடியினரின் கலைப்பொருட்கள் காட்சிக்கு வைக்கப்பட்டன. 5 மார்ச் 2001 ஆம் நாளன்று, புதிய அருங்காட்சியக கட்டிடம் திறந்து வைக்கப்பட்டது.
# பழங்குடியினர் ஆய்வு நிறுவன அருங்காட்சியகம்

## சிறப்புகள்

பழங்குடியினர் ஆய்வு நிறுவன அருங்காட்சியகத்தில் காட்சிப்படுத்தப்பட்டுள்ள பொருள்களில் ‘ஷாமான்‘ மற்றும் சாரோவைச் சேர்ந்த ‘மிருகம்‘, கோயாவைச் சேர்ந்த நடனம் ஆடும்மகளிர், பாரம்பரிய ஆடையுடன் காணப்படுகின்ற போண்டா மற்றும் டோங்கிரியா கோந்த் பகுதியைச் சேர்ந்த மகளிர், மற்றும் பழங்குடியினர் பள்ளி மாணவர்கள் வரைந்த ஓவியங்கள் உள்ளிட்டவை காணப்படுகின்றன. ஒடிசாவின் மக்கள் தொகையில் பெரும்பங்கில் பழங்குடியினர் காணப்படுகின்றனர். 2001 ஆம் ஆண்டின் மக்கள் தொகைக் கணக்கெடுப்பின்படி 21.13 விழுக்காட்டினர் பழங்குடியினர் ஆவர். ஒடிசாவின் மொத்த மக்கள் தொகையில் 81.45 லட்சம் பேர் பழங்குடியினர் ஆவர். பழங்குடியினர் அல்லாதோர் அவர்களுக்கு அருகிலேயே பல நூற்றாண்டுகளாக வாழ்ந்துவருகின்றனர். அதன் காரணமாக அவர்களது பண்பாட்டில் பழங்குடியினரின் பாரம்பரியம் பண்பாட்டின் தாக்கத்தைக் காண முடியும். இந்த வகையில் ஒடிசா ஒரு ஒருங்கிணைந்த பண்பாட்டைக் கொண்டதாகக் கருதலாம். இந்துக்களின் உயர்ந்த கடவுளாகக் கருதப்படுகின்ற பகவான் ஜெகந்நாதர், பழமையான பழங்குடியினரான சவராக்கள் அல்லது சாராக்களின் கடவுளாகக் கருதப்பட்டு வருகிறார். ஆதிவாசிகளின் மரத்தால் அவர்களால் பாதி நிலையில் செதுக்கப்பட்ட தெய்வங்கள் பகவான் ஜெகந்நாநதர், பாலபத்ரர் மற்றும் சுபத்ரா ஆகிய தெய்வ உருவங்களுடன் மிகவும் ஒத்த நிலையில் அமைந்துள்ளன.
# பழங்குடியினர் ஆய்வு நிறுவன அருங்காட்சியகம்

## அரங்குகள்

அருங்காட்சியகத்தில் ஐந்து அரங்குகள் உள்ளன. அவற்றில் காட்சிப்பொருள்கள் பின்வருமாறு வகைப்படுத்தப்பட்டு, காட்சிக்கு வைக்கப்பட்டுள்ளன. -  
- முதல் அரங்கம் - தனிப்பட்ட அலங்காரங்கள்
- இரண்டாம் அரங்கம் - தனிப்பட்ட நபர்கள் பயன்படுத்திய பொருள்கள், கலைப்பொருள்கள், ஓவியங்கள் மற்றும் புகைப்படங்கள்
- மூன்றாம் அரங்கம் - வேட்டையாடுதல் மற்றும் மீன் பிடித்தலுக்குத் தொடர்பான பொருள்கள் மற்றும் குற்றம் மற்றும் பாதுகாப்பு தொடர்பான ஆயுதங்கள்
- நான்காம் அரங்கம் - வீட்டுப் பொருள்கள் மற்றும் விவசாயப் பொருள்கள்
- ஐந்தாம் அரங்கம் - நடனம், இசைக்கருவிகள் மற்றும் தோக்ரா பொருட்கள்
# பழங்குடியினர் ஆய்வு நிறுவன அருங்காட்சியகம்

## அமைவிடம்

பழங்குடியினர் ஆய்வு நிறுவன அருங்காட்சியகம், கோபபந்து நகர், புவனேஸ்வர், ஒடிசா 751008 என்ற முகவரியில் அமைந்துள்ளது.
# பொய் கொலைத் திமிங்கிலம்

**பொய் கொலைத் திமிங்கலம்** (**false killer whale** , *Pseudorca crassidens*) என்பது கடல்சார் டால்பின் ஆகும். இது உலகளவில் பெருங்கடல்களில் வாழ்கிறது. ஆனால் முக்கியமாக வெப்பமண்டல பகுதிகளுக்கு அடிக்கடி வந்து *செல்கிறது*. இது முதன்முதலில் 1846 ஆம் ஆண்டில் ஒரு மண்டை ஓட்டின் அடிப்படையிலான போர்போயிஸ் இனமாக விவரிக்கப்பட்டது, இது 1861 ஆம் ஆண்டில் முதல் சடலங்கள் கண்டெடுக்கப்பட்டது. "பொய்யான கொலையாளி திமிங்கலம்" என்ற பெயரானது, இதே போன்ற மண்டை ஓட்டு பண்புகளிலிருந்து, கொலைத் திமிங்கலத்தில் இருந்து (*Orcinus orca*)இப்பெயர் வந்தது.